Jason Micallef ammetta li l-kuntratt ta' €13,000 fix-xahar li ngħata lil Carmen Ciantar, li hija l-Kap Eżekuttiv tal-Fondazzjoni għas-Servizzi Mediċi, ma jirrifflettix tajjeb fuq il-Prim Ministru Robert Abela. Micallef, li huwa ċ-Ċermen ta' ONE TV, kien qed jirreferi għall-kuntratt li kien imsejjaħ bħala 'irregolari' mill-Uffiċċju tal-Awditur Ġenerali (NAO) li talab biex jiġi rivedut il-proċess ta' kif jinħatru l-Kapijiet Eżekuttivi. "Mhux se nidħol fil-mertu li persuna f'aġenzija tal-Ministeru għas-Saħħa titħallas aktar mill-Ministru nnifsu u kif jumilja s-salarju tal-Prim Ministru," saħaq Micallef. Hu stqarr li f'każijiet bħal dawn, il-persuna nvoluta m'għandhiex timbarazza lill-Ministru responsabbli u lill-Prim Ministru. Żied li meta talbet biex il-kuntratt ikun investigat mill-Kummissarju għall-Istandards fil-Ħajja Pubblika George Hyzler, dan kien biss 'stunt'. Fir-reazzjoni tiegħu fuq dan il-kuntratt, Abela qal li dan ingħata qabel ma beda l-kariga tiegħu bħala Prim Ministru imma wiegħed li, flimkien mal-Ministru Fearne, se jkun qed jikkunsidra r-rakkomandazzjonijiet tal-NAO u jirrevedi l-proċess tal-ħatriet tal-Kapijiet Eżekuttivi. Aqra aktar fuq il-kuntratt: Il-kuntratt ta' Carmen Ciantar qabel żmieni – Abela Intant, Ciantar wegħdiet li se tikkopera mal-Kummissarju Hyzler sabiex "toħroġ il-verità". "Niċħad kategorikament dawn l-akkużi foloz u bla bażi, u għaldaqstant ktibt minn jeddi lill-Kummissarju għall-Istandards Pubbliċi sabiex jinvestiga dawn l-allegazzjonijiet," saħqet Ciantar. Nirreferi għall-kummenti li saru dalgħodu waqt il-konferenza tal-aħbarijiet tal-Partit Nazzjonalista, fejn kien allegat,… Posted by Carmen Ciantar on Friday, January 14, 2022 .td_uid_3_61e2ae58f2ca5_rand.td-a-rec-img{text-align:left}.td_uid_3_61e2ae58f2ca5_rand.td-a-rec-img img{margin:0 auto 0 0}